
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αναγκαστική απαλλοτρίωση ακινήτων για την κατα¬ 
σκευή του έργου «ΦΡΑΓΜΑ ΑΓΙΟΝΕΡΙΟΥ» Νομού 
Λάρισας. 1 

Αναγκαστική απαλλοτρίωση ακινήτων για την κατα¬ 
σκευή τάφρου όμβριων στη θέση «Χελώνες» ή «Πά¬ 
νω Μύλος» Κοινότητας Πετροχωρίου και Βυζαρίου 
του έργου «Αρδευτικό Λιμνοδεξαμενής Βυζαρίου 
Ρεθύμνης». 2 

Αναστολή χορήγησης οικοδομικών αδειών και εκτέλε¬ 
σης οικοδ. εργασιών στην υπό Πολεοδόμηση πε¬ 
ριοχή του οικισμού ΑΓΑΚΟΥ ΜΕΤΟΧΙ Δ. Γαζίου .... 

Καθορισμός επιτρεπομένης χρήσης για βιομηχανική 
εγκατάσταση (ανέγερση αιολικού πάρκου) σε 
έκταση συνολικού εμβαδού 154 στρ. περίπου δη¬ 
μόσιας δασικής έκτασης στην περιοχή «Μεγάλο 
Βουνό - Ρεθι» Δήμου Στυραίων. 

ΑΝΑΚΟΙΝΩΣΕΙΣ 

Ειδοποίηση της γενομένης παρακαταθέσεως αποζη- 
μιώσεως λόγω προσκυρώσεως τμήματος εκτάσε- 
ως κειμένης εις την περιφέρειαν του Δήμου Χαϊδα- 
ρίου Αττικής . 5 


ΑΠΟΦΑΣΕΙΣ 

Αριθ. 1023713 (1) 

Αναγκαστική απαλλοτρίωση ακινήτων για την κατασκευή 
του έργου «ΦΡΑΓΜΑ ΑΓΙΟΝΕΡΙΟΥ» Νομού Λάρισας 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστι¬ 
κών απαλλοτριώσεων» σε συνδυασμό με τις διατάξεις του 
Β.Δ/τος 139/1971 «περίτης αρμοδιότητος των Νομαρχών 
προς κήρυξιν αναγκαστικών τινών απαλλοτριώσεων», 
όπως ισχύουν. 

2. Τις διατάξεις του άρθρου 33 του Ν. Δ/τος 3881/1958 
«περί έργων εγγείων βελτιώσεων». 

3. Τις διατάξεις του Π. Δ. 30/1996 Κωδικοποίηση σε ενι¬ 


αίο κείμενο νόμου με τίτλο «Κώδικας Νομαρχιακής Αυτο¬ 
διοίκησης» των ισχυουσών διατάξεων για τη Νομαρχιακή 
Αυτοδιοίκηση. 

4. Την Α.Π. 107618/18.11.1998 κοινή απόφαση των 
Υπουργών Περιβάλλοντος, Χωροταξίας και Δημοσίων 
Έργων και Γεωργίας, σχετικά με έγκριση των περιβαλλο¬ 
ντικών όρων. 

5. Τις διατάξεις του άρθρου 2 της αριθ. 
1087903/1481 /0006Β/28.8.97 (ΦΕΚ779/29.8.97τ.Β') από¬ 
φασης του Υπουργού Οικονομικών, σχετικά με μεταβίβα¬ 
ση αρμοδιοτήτων του Υπουργού Οικονομικών στους 
Προϊσταμένους των Περιφερειακών Υπηρεσιών του ίδιου 
Υπουργείου πλην Γ.Λ.Κ. και Γ.Χ.Κ. 

6. Την 1090930/1667/0006Β/31.7.1998 (ΦΕΚ 
857/12.8.98 τ.Β') κοινή απόφαση του Πρωθυπουργού και 
του Υπουργού Οικονομικών, σχετικά με την ανάθεση αρ¬ 
μοδιοτήτων στον Υφυπουργό Οικονομικών Γεώργιο Δρύ, 
αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την κατα¬ 
σκευή του έργου «ΦΡΑΓΜΑ ΑΓΙΟΝΕΡΙΟΥ», έκτασης συ¬ 
νολικού εμβαδού 332.356,28 μ 2 που βρίσκεται στο Νομό 
Λάρισας και εικονίζεται: α) με κλίμακα 1:1000 στο κτημα- 
τολογικό διάγραμμα και στον αντίστοιχο κτηματολογικό 
πίνακα της ΔΕΚΕ - Τμήμα Εποπτείας Υδραυλικών Έργων 
Περιφέρειας Θεσσαλίας τα οποία έχουν συντάξει οι 
Μηχ/κοί Πολυξένη Χώματά, Νικήτας Κόφφας και Αποστο¬ 
λής Λυσιόβας και έχει θεωρήσει ο Προϊστάμενος Δ/νσης 
Δημοσίων Έργων Περιφέρειας Θεσσαλίας, Μηχ/κός 
Κων/νος Φαλούτσος στις 24.11.1998 και β) με κλίμακα 
1:1000 και με αριθ. ιδιοκτησιών 7,8 και 9 στο από Δεκεμ¬ 
βρίου 1996 κτηματολογικό διάγραμμα και στον αντίστοι¬ 
χο κτηματολογικό πίνακα της Γ ενικής Δ/νσης Έργων & Γε¬ 
ωργικών Διαρθρώσεων του Υπουργείου Γεωργίας τα 
οποία έχει συντάξει η Ανάδοχος Μελέτης ΥΔΡΕΤΜΕ ΕΠΕ 
και έχει θεωρήσει ο Δ/ντής της Δ/νσης Τεχν. Υπ. & Κατ. του 
Υπουργείου Γεωργίας. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1) Σαχενίδης Αθανάσιος, 2) Καζάνας 
Κολούσιας, 3) Παλάσκας Μιλτιάδης - Αλέξανδρος κ.λπ. 

Η απαλλοτρίωση κηρύσσεται υπέρ του Δημοσίου και με 
δαπάνη του Δημοσίου που θα καλυφθεί από τις πιστώσεις 
της ΣΑΕΠ Θεσσαλίας 006/2 (αριθμός έργου Κ.Α. 9806528) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


με την επωνυμία «ΦΡΑΓΜΑ ΑΓΙΟΝΕΡΙΟΥ Ν. ΛΑΡΙΣΑΣ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 1999 

Ο ΥΦΥΠΟΥΡΓΟΣ 

Γ. ΔΡΥΣ 
-♦- 

Αριθ. 1115653/8771 πε/0010 (2) 

Αναγκαστική απαλλοτρίωση ακινήτων για την κατασκευή 
τάφρου όμβριων στη θέση «Χελώνες» ή «Πάνω Μύ¬ 
λος» Κοινότητας Πετροχωρίου και Βυζαρίου του έρ¬ 
γου «Αρδευτικό Λιμνοδεξαμενής Βυζαρίου Ρεθύμνης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστι¬ 
κών απαλλοτριώσεων» σε συνδυασμό με πς διατάξεις 
του Β.Δ/τος 139/1971 «περί της αρμοδιότητος των Νο¬ 
μαρχών προς κήρυξιν αναγκαστικών τινών απαλλοτριώ¬ 
σεων», όπως ισχύουν. 

2. Τις διατάξεις του άρθρου 33 του Ν. Δ/τος 3881/1958 
«περί έργων εγγείων βελτιώσεων». 

3. Την 1889/19/31.12.1996 απόφαση του Γενικού Γραμ¬ 
ματέα Περιφέρειας Κρήτης, σχετικά με την έγκριση των 
περιβαλλοντικών όρων. 

4. Τις διατά ξεις του άρθρου 2 της αριθ. 1087903/ 
1481/0006Β/28.8.97 (ΦΕΚ 779/29.8.97 τ.Β') απόφασης 
του Υπουργού Οικονομικών, σχετικά με μεταβίβαση αρ¬ 
μοδιοτήτων του Υπουργού Οικονομικών στους Προϊστα¬ 
μένους των Περιφερειακών Υπηρεσιών του ίδιου Υπουρ¬ 
γείου πλην Γ.Λ.Κ. και Γ.Χ.Κ. 

5. Την 1090930/1667/0006Β/31.7.1998 (ΦΕΚ 
857/12.8.98 τ.Β') κοινή απόφαση του Πρωθυπουργού και 
του Υπουργού Οικονομικών, σχετικά με την ανάθεση αρ¬ 
μοδιοτήτων στον Υφυπουργό Οικονομικών Γεώργιο Δρύ, 
αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την κατα¬ 
σκευή τάφρου όμβριων στη θέση «Χελώνες» ή «Πάνω Μύ¬ 
λος» Κοινότητας Πετροχωρίου και Βυζαρίου του έργου 
«Αρδευτικό Λιμνοδεξαμενής Βυζαρίου Ρεθύμνης» έκτα¬ 
σης συνολικού εμβαδού 972,44 μ 2 που βρίσκεται στο Νο¬ 
μό Ρεθύμνης και εικονίζεαι με κλίμακα 1:200 στο κτημα- 
τολογικό διάγραμμα - πίνακα της Δ/νσης Γεωργίας Ρεθύ- 
μνου / Τμήμα Εγγείων Βελτιώσεων το οποίο έχει συντάξει 
η Ανάδοχος Μελέτης ΑΝΤΑΙΟΣ Α.Τ. Ε. και έχει θεωρήσει ο 
Προϊστάμενος της Διευθύνουσας τα Έργα Υπηρεσίας 
Κλειδής Στυλιανός, στις 10.9.1998. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1) Παραδεισάνος Τίτος, 2) Τζιράκη 
Ειρήνη, 3) Σταυρακάκης Γεώργιος κ.λπ. 

Η απαλλοτρίωση κηρύσσεται υπέρ του Δημοσίου και με 
δαπάνη που θα βαρύνει τις πιστώσεις του έργου με επω¬ 
νυμία «Αξιοποίηση Λιμνοδεξαμενής Βυζαρίου Ν. Ρεθύ¬ 
μνης» αριθμός έργου 9802526 (ΣΑΕΠ 002/2 τροπ. 
00/3.8.1998). 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αριθ. 3171/1131 (3) 

Αναστολή χορήγησης οικοδομικών αδειών και εκτέλεσης 
οικοδ. εργασιών στην υπό Πολεοδόμηση περιοχή του 
οικισμού ΑΓΑΚΟΥ ΜΕΤΟΧΙ Δ. Γαζίου. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τις διατάξεις του από 17.7.23 Π. Δ/τος, όπως μεταγε¬ 
νέστερα τροποποιήθηκαν και συμπληρώθηκαν και ειδι- 
κώτερα το άρθρο 8 αυτού. 

2. Τις διατάξεις του Α.Ν. 314/1968/ΦΕΚ 47 Δ', όπως με¬ 
ταγενέστερα τροποποιήθηκαν και συμπληρώθηκαν. 

3. Τις δ/ξεις του υπ’ αρ. 183 Π. Δ/τος (ΦΕΚ 70 Α) περί 
εγκρίσεως τροποποιήσεων σχεδίων πόλεων και καθορι¬ 
σμού όρων και περιορισμών δόμησης από τους Νομάρ¬ 
χες. 

4. Τις δ/ξεις της με αρ. πρωτ. 34344/5514/29.4.86 εγκυ¬ 
κλίου του ΥΠΕΧΩΔΕ (εγκ. 102/86). 

5. Την με αρ. 73/99 απόφαση του Δημ. Συμβουλίου Γα¬ 
ζιού. 

6. Το γεγονός ότι η Πολεοδομική μελέτη της περιοχής 
έχει δημοσιευθεί. 

7. Το 8ο πρακτικό του Συμβουλίου ΧΟΠ (συνεδρίαση 
30.4.99), αποφασίζουμε: 

Την αναστολή εκτέλεσης οικοδ. εργασιών και χορήγη¬ 
σης οικοδ. αδειών για ένα (1) χρόνο στον οικισμό ΑΓΑΚΟΥ 
ΜΕΤΟΧΙ του Δήμου Γαζίου προκειμένου να διαφυλα¬ 
χθούν οι κοινόχρηστοι και κοινωφελείς χώροι και πρασιές 
που προβλέπονται από την παρούσα μελέτη. 

Εξαιρούνται της αναστολής η συνέχιση οικοδομικών 
εργασιών για τις οικοδομές στις οποίες έχει ολοκληρωθεί 
η θεμελίωση μέχρι την ημερομηνία δημοσίευσης της πα- 
ρούσης στο ΦΕΚ. 

Επίσης εξαιρούνται της αναστολής η χορήγηση οικοδ. 
αδειών από την υπηρεσία μας, οι οποίες έχουν υποβληθεί 
μέχρι την υπογραφή της παρούσης απόφασης από τον 
Νομάρχη με την προϋπόθεση ότι το κτίσμα δεν εμπίπτει 
σε χώρο όπου από το ρυμοτομικό σχέδιο της περιοχής 
προβλέπονται κοινόχρηστοι και κοινωφελείς χώροι ή 
πρασιές. 

Τέλος εξαιρούνται της αναστολής χορήγησης οικοδ. 
αδειών και εκτέλεσης οικοδομικών εργασιών η αλλαγή 
χρήσης (εφ’ όσον η νέα χρήση προβλέπεται από την 
Π.Μ.), οι επισκευές κτιρίων, καθώς και οι αναθεωρήσεις 
οικοδ. αδειών με την προϋπόθεση ότι από αυτές δεν προ- 
βλέπεται αύξηση της κάλυψης καιτου Σ.Δ. και αλλαγή του 
περιγράμματος της οικοδομής. 

Η παρούσα απόφαση θα αναρτηθεί στη Δ/ντη Πολεο¬ 
δομίας και ΠΕΡ. Ν.Α. Ηρακλείου και στο Δήμο Γ αζίου για 
τριάντα (30) ημέρες. 

Η απόφαση αυτή ισχύει από τη δημοσίευσή της στο 
ΦΕΚ. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού ούτε 
του οικείου Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 4 Ιουνίου 1999 Ηράκλειο, 24 Μαίου 1999 

ο υφυπουργοί Ο Νομάρχης 

Γ. ΔΡΥΣ ΓΙΑΝΝΗΣ ΓΑΡΕΦΑΛΑΚΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ.3112 (4) 

Καθορισμός επιτρεπόμενης χρήσης για βιομηχανική 
εγκατάσταση (ανέγερση αιολικού πάρκου) σε έκταση 
συνολικού εμβαδού 154 στρ. περίπου δημόσιας δασι¬ 
κής έκτασης στην περιοχή «Μεγάλο Βουνό - Ρεθι» Δή¬ 
μου Στυραίων. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Τον Ν. 1512/85 (ΦΕΚ 4/Α/95) και ειδικώτερα το άρθρο 
3 αυτού. 

2. Το Π. Δ. της 24/30.5.85 (ΦΕΚ270Δ/85) για τους όρους 
και περιορισμούς δόμησης των εκτός σχεδίου πόλης γη¬ 
πέδων, όπως αυτό τροποποιήθηκε και συπληρώθηκε με¬ 
ταγενέστερα. 

3. Την 69269/90 ΚΥΑ (ΦΕΚ 678Β/90) για την κατάταξη 
έργων και δραστηριοτήτων και ειδικώτερα τα άρθρα 4,5 
και 8. 

4. Την εγκύκλιοι 30/93 του ΥΠΕΧΩΔΕ (αρ. πρωτ. 
78266/4048/9.7.93) και το υπ’ αρ. 80972/5450/17.8.93 δι¬ 
ευκρινιστικό έγγραφο της Δ/νσης Χωροταξίας ΥΠΕΧΩ¬ 
ΔΕ. 

5. Τις διατάξεις του Ν. 2218/94 για την ίδρυση της Νο¬ 
μαρχιακής Αυτοδιοίκησης κ.λπ., όπως τροποποιήθηκαν 
και συμπληρώθηκαν από τον Ν. 2240/94 (ΦΕΚ 153/Α/94). 

6. Την από 26.1.99 αίτηση της εταιρείας Ιωάννη Καλο- 
γιάννη με την οποία διαβιβάζονται στην υπηρεσία μας 
όλες οι γνωμοδοτήσεις των αρμοδίων φορέων και ζητεί¬ 
ται από την υπηρεσία μας η έκδοση σχετικής απόφασης 
Νομάρχη για την στο θέμα παραχώρηση, όπως προβλέ- 
πεται από το άρθρο 3 του Ν. 1512/85. 

7. Την από 3.5.99 αίτηση της εταιρείας αυτής με την 
οποία υποβάλλονται στην υπηρεσία μας συμπληρωματι¬ 
κά έγγραφα τα οποία διευκρινίζουν θέματα που αφορούν 
τις γνωματεύσεις και αποφάσεις των φορέων για επενδυ¬ 
τές που επιχειρούν την συμπλήρωση φακέλου για ίδια γε¬ 
ωγραφική θέση. 

7. Το 3413/3.5.99 έγγραφο Δ/νσης Αγροτικής Ανάπτυ¬ 
ξης με το οποίο γνωστοποιείται ότι μέχρι την ημερομηνία 
σύνταξης του εγγράφου δεν έχει περιέλθει στην υπηρε¬ 
σία των, απάντηση είτε της πρώην κοινότητας Αλμυροπο- 


τάμου είτε του Δήμου Στυραίων σε ό,τι αφορά την συγκε¬ 
κριμένη χρήση και έκταση. 

8. Τη με αρ. πρωτ. 3736/23.12.98 απόφαση Γενικού 
Γραμματέα Περιφέρειας Στερεός Ελλάδας για την προέ¬ 
γκριση χωροθέτησης αιολικού σταθμού ηλεκτρικής ενέρ¬ 
γειας ισχύος 24 Μ\Λ/ της εταιρείας Ιωάννη Καλογιάννη 
στην θέση «Μεγάλο Βουνό - Ρεθι» Δήμου Στυραίων (πρώ¬ 
ην κοινότητας Αλμυροποτάμου). 

9. Το Φ. 550/764624/Σ. 1085/31.8.1998 έγγραφο ΓΕΑ. 

10. Το 522/269583/3.9.1998 έγγραφο ΟΤΕ. 

11. Το 1785/13.10.1998 έγγραφο ΠΓ Καρύστου. 

12. Το 2679/25.9.98 έγγραφο ΙΑ' Εφορείας Προϊστορι¬ 
κών και Κλασσικών Αρχαιοτήτων. 

13. Τα 2635/23.10.98 και 2241/6.8.98 έγγραφα Δ/νσης 
Δασών. 

14. Το 112180/1.10.1998 έγγραφο Δ/νσης Πολιτικής 
γης του Υπουργείου Γεωργιας. 

15. Το 3079/7.10.98 έγγραφο Εφορείας Βυζαντινών Αρ¬ 
χαιοτήτων. 

16. Το 502437/11.11.1998 έγγραφο ΕΟΤ. 

17. Το 480/19.10.1998 έγγραφο Τ μ. Τοπογραφίσεων ΝΑ 
Εύβοιας, αποφασίζουμε: 

1. Τον καθορισμό χρήσης γης της δημόσιας δασικής 
έκτασης για βιομηχανική χρήση (εγκατάσταση αιολικού 
σταθμού) των εκτάσεων συνολικού εμβαδού περίπου 154 
στρ. στην περιοχή «Μεγάλο Βουνό - Ρεθι» του Δήμου Στυ¬ 
ραίων όπως ακριβώς αυτός φαίνεται στο συν/νο απόσπα¬ 
σμα χάρτου ΓΥΣ κλιμ. 1:5000. 

2. Στο υπ’ όψη γήπεδο εξακολουθούν να ισχύουν οι όροι 
και περιορισμοί δόμησης σύμφωνα με το Π .Δ. 24/30.5.85 
270Δ/85, όπως αυτό τροποποιήθηκε και συμπληρώθηκε 
μεταγενέστερα. 

3. Από τις διατάξεις του παρόντος δεν προκαλείται δα¬ 
πάνη σε βάρος των πόρων του Προϋπολογισμού του Δη¬ 
μοσίου ούτε σε βάρος των πόρων του Δήμου Στυραίων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χαλκίδα, 3 Ιουνίου 1999 
Ο Νομάρχης 
ΝΙΚΟΣ ΠΑΠΑΝΔΡΕΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

( 5 ) 

Ειδοποίηση της γενομένης παρακαταθέσεως αποζημιώ- 
σεως λόγω προσκυρώσεως τμήματος εκτάσεως κεί¬ 
μενης εις την περιφέρειαν του Δήμου Χαϊδαρίου Αττι¬ 
κής. 

Δια της υπ' αριθ. 114/1977 πράξεως προσκυρώσεως και 
αναλογισμού λόγω ρυμοτομίας ιδιοκτησιών κειμένων επί 
των οδών Βασ. Γεωργίου νυν ονομαζομένης Αγωνιστών 
Στρατοπέδου Χαϊδαρίου και Αγίου Γεωργίου μεταξύ των 
υπ’ αριθ. 227 - 100 και 217 Ο.Τ. της περιφερείας του Δή¬ 
μου Χαϊδαρίου κηρωθείσης δια της υπ'αριθ. 890/58/1978 
αποφάσεως του Νομάρχου Δυτικού Διαμερίσματος /)|τι- 
κής και επικυρωθείσης τελικώς δια της υπ’ αριθ. 
23961/11885/9-9-1980 αποφάσεως της Δ/νσεως Οικι¬ 
σμού Υπουργείου X. Π. Π., διετάχθη η προσκύρωση εις την 
ιδιοκτησία των τότε εικαζομένων ως ιδιοκτητών αυτής 
Μύρωνα Ευαγγέλου και Σοφίας Μαθιουδάκη και στην σύ¬ 
ζυγό του Ευαγγελία συζ. Μύρωνος Μαθιουδάκη το γένος 
Χαραλάμπους και Θεοπίστης Μπιρλιράκη, των οποίων 
νυν καθολικοί αυτών διάδοχοι είναι οι Ευάγγελος Μύρω¬ 
νος και της Ευαγγελίας Μαθιουδάκης, Ειρήνη συζ. Σάββα 
Πάλμου το γένος Μύρωνος και Ευαγγελίας Μαθιουδάκη 
και Θεοπίστη συζ. Ελευθερίου Τσαρουχά το γένος Μύ¬ 
ρωνος και Ευαγγελίας Μαθιουδάκη, οι οποίοι κατέστη¬ 
σαν κύριοι νομείς και κάτοιχοι αυτής ως εξής: 

α) εν μέρει εκ κληρονομιάς εξ αδιαθέτου του αποβιώ- 
σαντος την 2/8/1994 πατρός των Μύρωνος Ευαγγέλου 
Μαθιουδάκη, του οποίου την κληρονομιάν απεδέχθησαν 
δυνάμει της υπ’ αριθ. 9962/1995 πράξεως αποδοχής κλη¬ 
ρονομιάς του συμ/φου Αθηνών Σπυρίδωνος Σπάνδανου, 
νομίμως μεταγεγραμμένης εις τα βιβλία των μεταγραφών 
του Δήμου Χαϊδαρίου στον τόμο 68 και αριθ. 38 και 
β) εν μέρει εκ κληρονομιάς εξ αδιαθέτου της αποβιω- 
σάσηςτην 26-5-1997 μητρός των Ευαγγελίας χήρας Μύ¬ 
ρωνος Μαθιουδάκη το γένος Χαραλάμπους Μπιρλιράκη, 
της οποίας την κληρονομιάν απεδέχθησαν δυνάμει της 
υπ' αριθ. 10827/1998 πράξεως αποδοχής κληρονομιάς 
του συμ/φου Αθηνών Σπυρίδωνος Σπάνδανου νομίμως 
μεταγραμμένης εις τα βιβλία των μεταγραφών του Δήμου 
Χαϊδαρίου στον τόμο 118 και αριθ. 29 της εκ μέτρων τε¬ 
τραγωνικών μηδέν και πενήντα εκατοστών του μέτρουι 
(0,50), οικοπεδικής εκτάσεως εμφαινομένης εις την ως 
άνω πράξη υπό τους αριθμούς 32 - 55 - 54 - 32 και εις το 
συνοδεύον αυτή σχεδιάγραμμα, κειμένης επί της οδού 
Αγίου Γεωργίου της περιφερείας του Δήμου Χαϊδαρίου 
και εις το υπ’αριθ. 100 Ο.Τ. αυτού, πρώην Δήμου Αθηναί¬ 
ων, και η οποία οικοπεδική έκτασις φέρεται εις την μνη- 


σθείσα πράξη ως ανήκουσα εις την εικαζομένην ως ιδιο- 
κτήτρια Σταυρούλα Χαρεμή ή τον αναδειχθησόμενο υπό 
των τακτικών Δικαστηρίων ιδιοκτήτη αυτής. 

Δια της υπ’ αριθ. 585/1980 αποφάσεως του Μονομε¬ 
λούς Πρωτοδικείου Αθηνών (Διαδικασία Απαλλοτριώσε¬ 
ων) καθορίσθη προσωρινώς ως τιμή μονάδος αποζημιώ- 
σεως της εδαφικής εκτάσεως το ποσόν των δραχμών 
οκτώ χιλιάδων (8.000) ανά μ 2 , και δια την ως άνω οικοπε- 
δική έκταση εκ 0,50 μ 2 συνολική αποζημίωση δραχμών 
τεσσάρωνχιλιάδων (4.000), (ήτοι8.000X 0,50 =4.000). 

Κατόπιν της ως άνω αποφάσεως το ποσόν των δραχμών 
4.000 της καθορισθείσης ως άνω αποζημιώσεως, το οποί¬ 
ον αντιστοιχεί και αναλογεί εις την ανωτέρω προσκυρω- 
τέα εδαφική έκταση οι Ευάγγελος Μύρωνος και της Ευ¬ 
αγγελίας Μαθιουδάκης, Ειρήνη συζ. Σάββα Πάλμου το 
γένος Μύρωνος και Ευαγγελίας Μαθιουδάκη και Θεοπί¬ 
στη συζ. Ελευθερίου Τσαρουχά το γένος Μύρωνος και 
Ευαγγελίας Μαθιουδάκη το κατέθεσαν εις το Ταμείον Πα¬ 
ρακαταθηκών και Δανείων Αθηνών. 

Η εν λόγω κατάθεση εγένετο σύμφώνως τω νόμω υπέρ 
του αναγνωρισθησομένου δικαιούχου, εκδοθέντος προς 
τούτο του υπ αριθ. 4688/της 13-4-1999 γραμματίου συ- 
στάσεως παρακαταθήκης δραχμών 4.000 το οποίον εν 
συνεχεία κατετέθη νομίμως εις την συμ/φο Αθηνών Φω¬ 
τεινή Ψωμάδη-Βίδρου συνταχθείσης προς τούτο της 
υπ’αριθ. 5956/της 29-4-1999 πράξεως καταθέσεως γραμ¬ 
ματίου αυτής, η οποία εκοινοποιήθη προς την εις την μνη- 
σθείσα πράξη προσκυρώσεως και αναλογισμού αποζη¬ 
μιώσεως φερομένη ως ιδιοκτήτρια κατά τα ανωτέρω 
Σταυρούλα Χαρεμή,δυνάμει της υπ’ αριθ. 2904γ/της 11-5- 
1999 εκθέσεως επιδόσεως του Δικαστικού Επιμελητού 
του Πρωτοδικείου Αθηνών Λ. Κουντούρη. 

Περί της ούτω προσωρινώς καθορισθείσης και κατατε- 
θείσης αποζημιώσεως οι ανωτέρο) Ευάγγελος Μύρωνος 
και της Ευαγγελίας Μαθιουδάκης, Ειρήνη συζ. Σάββα 
Πάλμου το γένος Μύρωνος και Ευαγγελίας Μαθιουδάκη 
και Θεοπίστη συζ. Ελευθερίου Τσαρουχά το γένος Μύ¬ 
ρωνος και Ευαγγελίας Μαθιουδάκη ειδοποιούν την φερο¬ 
μένη ως δικαιούχο Σταυρούλα Χαρεμή ως και πάντα τρί¬ 
τον αξιούντα δικαιώματα, επί σκοπώ όπως καταλάβουν 
ακωλύτως το ανωτέρω οικοπεδικόν τμήμα σύμφώνως τω 
νόμω. 

(Αριθ. Διπλοτύπου Α. 3370014/8.6.1999 της Γ ΔΟΥ Αθη¬ 
νών. 

Αθήνα, 9 Ιουνίου 1999 

Ο Πληρεξούσιος Δικηγόρος 
ΑΘΑΝΑΣΙΟΣ ΛΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




